text: Udlejer af jagt har intet ansvar
  04 januar 2014 kl. 12.21
  Det er forkasteligt, at en gruppe palæstinensiske jægere angiveligt har skudt 89 hagl ind i et hus ved Grindsted. Men det er også forkasteligt, at udlejeren af jagten er ansvarsfri, mener naboer.
  En husejer ved Grindsted frygter for sig selv og sin familie, efter at han har fået 89 hagl i sit hus. 
  Han mener, at det er nogle palæstinensiske jægere, der står bag.
  Det samme gør naboerne, og har henvendt sig til manden, der har udlejet jorden til jægerne.
  Men han vil ikke gøre noget, siger han.
  Det er ikke hans ansvar.
  TV SYD har uden held forsøgt at få en kommentar fra udlejeren og jægerne.
  Politiet efterforsker i øjeblikket episoden.
  